RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet Nr. 8/2001

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusioner

1. Den Generelle Udvikling I De Månedlige Udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 2000 til 30. juni 2001.

1.1. Underudgiftsområde 1a: Den fælles landbrugspolitik (ekskl. landdistrikternes udvikling)

>TABELPOSITION>

1.2. Underudgiftsområde 1b: Landdistrikternes udvikling og ledsageforanstaltninger

>TABELPOSITION>

>TABELPOSITION>

3. KOMMENTARER

3.1. Bevillingsforbruget i august 2001

Forbruget af bevillinger under budgettets udgiftsområde 1 udgør for august 2001 (medlemsstaternes udgifter fra 16. oktober 2000 til 31. juni 2001) 34 564,80 mio. EUR, dvs. 83% af bevillingerne. Udgifterne ligger:

- 1 406,5 mio. EUR under indikatoren for underudgiftsområde 1a (den fælles landbrugspolitik ekskl. landdistrikternes udvikling),

- 877,6 mio. EUR under indikatoren i underudgiftsområde 1b (landdistrikternes udvikling).

3.2. Valutafaktorer

3.2.1. Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, samt for nogle former for intern støtte såsom støtte til bomuld afhænger udgiftsniveauet af dollarkursen.

Ifølge Rådets forordning om budgetdisciplin (Rådets forordning (EF) nr. 2040/2000 af 26. september 2000) blev tillægs- og ændringsbudget (TÆB) nr. 1/2001 baseret på en gennemsnitlig kurs 1 EUR = 0,87 $. Den uvægtede gennemsnitskurs fra august 2000 til udgangen af juni 2001 er 1 EUR = 0,8885 $.

3.2.2. Dobbeltkursernes virkning

Udgifterne som følge af dobbeltkurserne blev anslået til - 45 mio. EUR for EUGFL, Garantisektionen.

3.3. Markedsfaktorer

3.3.1. Underudgiftsområde 1a

For underudgiftsområde 1a skyldtes 60% af underforbruget (850 mio. EUR) af budgetbevillingerne i forhold til indikatoren oksekød. Nedenfor gives der en detaljeret redegørelse pr. kapitel for de betydeligste forskelle.

Kapitel B1-10: Markafgrøder // Afvigelse: - 208 mio. EUR (-1,2%)

// (udgifter: 17 097 mio. EUR)

(indikator: 17 305 mio. EUR)

Der forventes et væsentligt underforbrug af dette kapitels bevillinger ved udgangen af regnskabsåret. Underforbruget vil hovedsageligt skyldes et betydelig lavere interventionsopkøb af korn (6,7 mio. t) end det forventede interventionsopkøb af 11,2 mio. t, der blev lagt til grund ved udarbejdelsen af budgettet. Interventionsopkøbet af korn blev indstillet den 30.6.2001 for indeværende periode. Underforbruget skyldes også udførsel af en betydelig mængde uden restitutioner.

Kapitel B1-11: Sukker // Afvigelse: - 179 mio. EUR (- 10,5%)

// (udgifter: 1 104 mio. EUR)

(indikator: 1 283 mio. EUR)

Der forventes et væsentligt underforbrug af dette kapitels budgetbevillinger ved udgangen af regnskabsåret Underforbruget skyldes den mindre sukkerudførsel, der indtil udgangen af juni 2001 kun androg 83% af den udførsel, der forventedes i denne periode af året. Den gennemsnitlige restitutionssats, der er blevet anvendt siden regnskabsårets begyndelse, var desuden kun lig med 95% af den restitutionssats, der blev lagt til grund ved udarbejdelsen af budgettet for 2001.

Kapitel B1-12: Olivenolie // Afvigelse: - 74 mio. EUR (- 3,0%)

// (udgifter: 2 139 mio. EUR)

(indikator: 2 213 mio. EUR)

Profilen for dette år blev baseret på rytmen i udbetalingerne i regnskabsåret 2000. Det underforbrug, der konstateres for tiden, skyldes de færre udbetalinger af forskud på produktionsstøtten for olivenolie i EL, E, F og P for produktionsåret 1999/2000.

Kommissionen forventer dog på grundlag af de foreliggende oplysninger, at det konstaterede underforbrug er midlertidigt, og at det sandsynligt vil blive rettet op, når restbeløbene for produktionsstøtten for produktionsåret 1999/2000 bliver udbetalt. Fastlæggelsen af den faktiske produktion af olivenolie for dette produktionsår så vel som fastlæggelsen af støttens enhedsbeløb tyder på et forventet generelt 100% forbrug af budgetbevillingerne, der endog også kan overskrides på grund af den sene udbetaling af restbeløbene for produktionsstøtten i EL og E for produktionsåret 1998/99.

Kapitel B1-14: Spindplanter og silkeorme // Afvigelse: - 74 mio. EUR (- 8,9%)

// (udgifter: 594 mio. EUR)

(indikator: 668 mio. EUR)

Det konstaterede underforbrug skyldes hovedsageligt de færre forskud, der blev udbetalt indtil december 2000, på grund af den høje bomuldspris på verdensmarkedet. SP og GR har udbetalt forskud for ca. 90% af den støtteberettigede bomuldsmængde. De udgifter, der blev anmeldt for dette kapitel, lå derfor lavere end indikatoren.

Kommissionen har lige fastlagt støtten og de støtteberettigede mængder for bomuld for indeværende periode. På grundlag af disse beslutninger forventes de endelige udgifter i denne sektor at svare til bevillingerne på budgettet, hvis alle medlemsstater betaler støtten inden den 31.8.2001, dvs. den lovhjemlede frist for disse betalinger.

Kapitel B1-15: Frugt og grøntsager // Afvigelse: - 116 mio. EUR (- 7,0%)

// (udgifter: 1 065 mio. EUR)

(indikator: 1 181 mio. EUR)

Underforbruget i forhold til indikatoren skyldes både friske (60%) og forarbejdede frugter og grøntsager (40)%:

- med hensyn til friske frugter og grøntsager skal hovedårsagen til underforbruget søges i et fald i de tilbagekøbte mængder så vel som producentorganisationernes mindre forbrug af driftsfonde og

- med hensyn til forarbejdede frugter og grøntsager står underforbruget i forbindelse med færre udbetalinger af producentstøtten for produkter på basis af frugt, af støtten til forarbejdning af citrusfrugter og af støtten for tørrede druer i EL.

Kommissionen forventer, at underforbruget af dette kapitels budgetbevillinger vil fortsætte indtil udgangen af regnskabsåret.

Kapitel B1-16: Vinprodukter // Afvigelse: + 311 mio. EUR (+27,0%)

// (udgifter: 873 mio. EUR)

(indikator: 562 mio. EUR)

Denne væsentlige overskridelse af indikatoren skyldes:

- større destillerede mængder bordvin og

- fremskyndede udbetalinger for destillation af bordvin til konsumalkohol i forhold til en lineær indikator over ti måneder fra januar 2001 for denne nye foranstaltning, der først blev indført ved reformen af vinmarkedet i 1999.

Desuden oversteg udbetalingerne indtil 30.6.2001 for omstruktureringsstøtte teknisk den ad hoc-indikator, der blev udarbejdet for fire måneder fra juni 2001 for denne nye foranstaltning, der først blev indført ved reformen af vinmarkedet i 1999. Endvidere besluttede Kommissionen at genfordele de uudnyttede bevillinger til denne støtte på de medlemsstater, der havde gennemført denne foranstaltning inden den 30.6.2001.

Det forventes derfor, at udbetalingerne i dette kapitel vil overstige de disponible bevillinger ved udgangen af regnskabsåret.

Kapitel B1-20: Mælk og mejeriprodukter // Afvigelse: - 169 mio. EUR (- 7,2%)

// (udgifter: 1 562 mio. EUR) (indikator: 1 731 mio. EUR)

Underforbruget skyldes hovedsageligt følgende tre foranstaltninger:

Støtte for brug af skummetmælkspulver:

Udbetalingerne var lavere, da mindre skummetmælkspulver blev brugt til fodring af kalve. Det skal erindres om, at satsen for iblanding af skummetmælkspulver i foderblandinger blev nedsat fra 50% til 25%.

Eksportrestitutioner:

Udbetalingerne var lavere, da satserne for eksportrestitutioner for skummetmælkspulver, ost og andre mejeriprodukter blev nedsat

Offentlig oplagring af smør:

Udbetalingerne var lavere, da kun 5 038 t var opkøbt til intervention ved udgangen af juni 2001, mens budgettet var baseret på en forventning om interventionsopkøb af 53 000 t smør.

Det forventes derfor, at bevillingerne i dette kapitel ikke vil blive opbrugt helt.

Kapitel B1-21: Oksekød // Afvigelse: - 850 mio. EUR (-12,2%)

// (udgifter: 5 221 mio. EUR)

(indikator: 6 071 mio. EUR)

I juni konstateredes der en forbedring af bevillingsforbruget i kapitlet. Selvom der stadig er et væsentligt underforbrug i forhold til indikatoren (- 850 mio. EUR), er underforbruget faldet i sammenligning med maj (- 1 071 mio. EUR). Det generelle underforbrug skyldes hovedsagelig:

Eksportrestitutioner:

Indikatoren afspejler delvist den lavere udførsel som følge af lukningen af eksportmarkederne for oksekød. Udførslen androg nemlig kun 58% af sidste års mængde ved udgangen af juni 2001.

Ekstraordinære støtteforanstaltninger:

På grund af mund- og klovesygen i Det Forenede Kongerige blev dyreflytningerne stærkt indskrænket. Gennemførelsen af denne foranstaltning faldt i juni 2001 til 10% eller mindre af gennemførelsen i de første 2-3 måneder af regnskabsåret.

Foranstaltninger for BSE:

Gennemførelsen af ordningen "opkøb til destruktion" var meget ringe. Kun 264 832 t oksekød var omfattet af denne ordning ved dens ophør den 30.6.2001 over for de 530 000 t , der var forventet i TÆB nr. 1/2001.

Det forventes derfor ikke, at alle bevillinger i dette kapitel vil blive fuldt opbrugt i regnskabsåret.

Kapitel B1-30: Varer uden for bilag I // Afvigelse: + 31 mio. EUR (+ 7,6%)

// (udgifter: 330 mio. EUR)

(indikator: 299 mio. EUR)

Overskridelsen af indikatoren skyldes:

- en øget anvendelse af mælkepulver (IRL, NL og D), korn og ris (F og NL), smør (B, NL og D) og sukker (IRL og NL) og

- udbetaling af eksportrestitutioner for det sidste produktionsårs udførsler, der afregnes til de daværende høje restitutionssatser.

Kommissionen forventer derfor, at overforbruget i denne sektor vil fortsætte indtil udgangen af regnskabsåret.

Kapitel B1-32: POSEI // Afvigelse: - 39 mio. EUR (- 16,0%)

// (udgifter: 136 mio. EUR)

(indikator: 175 mio. EUR)

Underforbruget skyldes især forsinkelsen i gennemførelsen af POSEIMA- og POSEICAN-programmerne.

Kapitel B1-39: Andre foranstaltninger // Afvigelse: + 52 mio. EUR (+ 12,4%)

// (udgifter: 418 mio. EUR)

(indikator: 366 mio. EUR)

Overskridelsen af indikatoren skyldes delvis Det Forenede Kongeriges udbetaling af restbeløbene for de forskellige rater i forbindelse med de agromonetære foran staltninger.

Kommissionen forventer et overforbrug af dette kapitels bevillinger indtil udgangen af regnskabsåret især på grund af de betydelige revalueringer i UK og S i 2000.

3.3.2. Underudgiftsområde 1b

Kapitel B1-40: Landdistrikternes udvikling // Afvigelse: - 878 mio. EUR (-19,5%)

// (udgifter: 1 617 mio. EUR)

(indikator: 2 495 mio. EUR)

I de fleste medlemsstater undtagen EL og F var betalingerne i juni 2001 mindre end forventet. Medlemsstaterne fortsatte den normale gennemførelse af de gamle foranstaltninger, mens udgifterne til de nye foranstaltninger, der tidligere var underlagt Udviklingssektionen, sakkede agterud.

Afvigelsen mellem de afholdte udgifter og indikatoren er større end i den foregående måned. Det ville dog være for tidligt at konkludere, at denne overordnede negative afvigelse vil vare ved indtil udgangen af året, da medlemsstaterne har tendens til at koncentrere udbetalingerne på perioden op til udgangen af regnskabsåret. Desuden viser deres skøn for udgangen af regnskabsåret, at de faktiske udgifter mere eller mindre vil komme til at svare til budgetbevillingerne.

4. KONKLUSIONER

4.1. Bevillingsforbruget pr. 31.august 2001 for underudgiftsområde 1a

Bevillingsforbruget pr. 31 august 2001 (medlemsstaternes udgifter fra 16. Oktober 2000 til 30 juni 2001) er på 32 947,9 mio. EUR, dvs. 83% af de samlede bevillinger.

Udgifterne ligger 1 406 mio. EUR under indikatoren. Afvigelsen mellem de afholdte udgifter og indikatoren er lidt lavere end i den foregående måned. På grundlag af den konjunkturbaserede revision af budgettet i juni 2001 forventer Kommissionen dog, at budgetbevillingerne ikke vil være opbrugt ved årets udgang, selv om en overskridelse af bevillinger kan forventes i visse kapitler, især for agromonetære foranstaltninger, vin og eventuelt varer uden for bilag I.

4.2. Bevillingsforbruget pr. 31. august 2001 for underudgiftsområde 1b

Bevillingsforbruget pr. 31. august 2001 (medlemsstaternes udgifter fra 16. Oktober 2000 til 30. juni 2001) er på 1 616,9 mio. EUR, dvs. 36% af bevillingerne.

Udgifterne ligger 878 mio. EUR under indikatoren. Afvigelsen mellem de afholdte udgifter og indikatoren er større end i den foregående måned. På nuværende stade kan Kommissionen forsøgsvis konkludere, at en vis negativ afvigelse vil vare ved indtil årets udgang. Kommissionen kan dog ikke konkludere noget om størrelsen af denne afvigelse, da medlemsstaterne på grundlag af udgiftsskøn planlægger udbetalinger af ca. 2,6 mia. EUR for perioden fra juli til regnskabsårets udgang.